CELEX: 62008CO0042
Language: bg
Date: 2008-05-22 00:00:00
Title: Определение на Съда (осми състав) от 22 май 2008 г.#M. Ilhan срещу Staatssecretaris van Financiën.#Искане за преюдициално заключение: Hoge Raad der Nederlanden - Нидерландия.#Член 104, параграф 3, първа алинея от Процедурния правилник - Свободно предоставяне на услуги - Членове 49-55 ЕО - Автомобили - Употреба в държава-членка на автомобил, регистриран и нает в друга държава-членка - Данъчно облагане на това превозно средство в първата държава-членка.#Дело C-42/08.

Определение на Съда (осми състав) от 22 май 2008 г. — Ilhan/Staatssecretaris van Financiën
      (Дело C‑42/08)
      „Член 104, параграф 3, първа алинея от Процедурния правилник — Свободно предоставяне на услуги — Членове 49—55 ЕО — Автомобили — Употреба в държава-членка на автомобил, регистриран и нает в друга държава-членка — Данъчно облагане на това превозно средство в първата държава-членка“
      Свободно предоставяне на услуги — Ограничения (членове 49—55 ЕО) (вж. точка 25 и диспозитива)
      Предмет 
      
         
               Преюдициално запитване — Hoge Raad der Nederlanden Den Haag — Тълкуване на членове 49—55 ЕО — Национална правна уредба, която
                  предвижда събирането на данък за регистрация при първата употреба на превозно средство по националната пътна мрежа, независимо
                  от продължителността на използването на посочената мрежа — Третиране като данъчнозадължено лице на установено в тази държава-членка
                  лице, което е наело регистрирано в друга държава-членка превозно средство, предназначено основно за употреба в първата държава-членка
                  за професионални и лични цели за период от три години.
               
            Диспозитив 
      Членове 49—55 ЕО не допускат прилагането на национална правна уредба като разглежданата в главното производство, по силата
         на която пребиваващо или установено в държава-членка лице, което използва главно в тази държава-членка регистриран и отдаден
         под наем в друга държава-членка автомобил, трябва при първата употреба на това превозно средство по пътната мрежа на първата
         държава-членка да заплати данък, чийто размер е изчислен, без да се отчита продължителността на договора за наем на посоченото
         превозно средство, нито продължителността на употребата на последното на посочената мрежа.